Indië Uitreik - NG Kerk Somerset-Wes
24 Julie tot 6 Augustus 2017
Ten spyte van die wintervakansie en dat dit 'n Vrydagaand was, het ondersteuners van die Indië-uitreikspan by die kerksaal van die Moedergemeente opgedaag vir 'n Indiese kerrie-en-rys-ete. Benewens die lekker bykosse soos samoosas, "spring rolls" en pappadum, was die skaap-, bees- en hoenderkerrie, spesiaal gegeur deur kenners en heerlik voorberei deur Basil en Cecile Bain en hulle span, iets spesiaals.
Die tafels was kleurvol versier deur Margaret Arendse, en te oordeel aan die gegons in die saal het almal die geselligheid terdeë geniet.
Louise Theron van die Helderberg Uitreik was die ere-gas en het 'n paar woorde gesê om die verrigtinge te open, nadat Sippe Heeringa almal verwelkom het. Chris Miles, wat saam met sy vrou Mariana oor twee weke na Indië vertrek, het die tafelgebed gedoen.
Van die fondse wat ge-in is sal aangewend word om die finansiële nood van die Indiese pastore te verlig, wat onder baie moeilike omstandighede so toegewyd werk.
Margeret Arendse by een van haar pragtige tafelversierings.
'n Paar van die helpers by die groot skoonmaak na die ete!
Marie en Miemie is aangewys as die bes geklede Indiese dames.
Chris Miles en Sippe Heeringa,
die manne aan die voorpunt van die Indië-uitreik.
Indië Uitreik: 12-26 September 2016
Lees ook hier oor die uitreik
Tydens die aanddiens op 23 Oktober het die plaaslike lede van Chris se span terugvoer en getuienis gegee oor hul onlangse uitreik na Indië.